1.pielikums

Cenu aptaujas “Bāzes stacijas piegādes un uzstādīšanas pakalpojums

attālinātai datu un parametru nolasīšanai

no skaitītājiem, izmantojot LoRa WAN standartu” nolikumam

**TEHNISKĀ SPECIFIKĀCIJA**

1. **Prasības darbu organizēšanai un veikšanai**

Pretendentam jāparedz un jāiekļauj savā piedāvājumā palīgdarbu, palīgmehānismu un ar darba organizēšanu saistītās izmaksas, kas nav tieši norādītas tehniskajā specifikācijā, bez kuru izpildes nevar nodrošināt definētās prasības.

Darbu izpildes gaitā ir jāveic visi nepieciešamie drošības pasākumi, lai nepieļautu iespējamos bojājumus ēkas elementiem, dekoratīvajiem stādījumiem vai trešo personu mantai, uzņemoties atbildību par jebkādiem nodarītiem bojājumiem, kas radušies darbības rezultātā.

Darbus, kas saistīti ar paaugstinātu troksni, izteiktu smaku vai vibrāciju, veikt normālā darba laika nedēļā (no pirmdienas līdz piektdienai) no plkst. 8.00 līdz 17.00.

Neveidot utilizējamu materiālu uzkrājumus objektā. Katras darba dienas beigās veikt piesārņotās teritorijas sakopšanu.

Ja tehnoloģiskais procesā nepieciešams daļēji ierobežot gājēju un transporta plūsmu, norobežojumam jābūt nepārprotamam un maksimāli drošam.

**Bāzes staciju novietojums**

Bāzes stacijas tiek novietotas Ķekavas novada Daugmalē (ciemata centrā), Katlakalnā (Pļavniekkalna ielā 44A), Valdlaučos (daudzdzīvokļu rajona perifērijā) uz Pasūtītāja ūdenstorņa jumta.

Minimālais datu nolasīšanas pārklājuma laukums no bāzes stacijas Daugmalē ir 1,5-2,0 km, Katlakalnā 3,5 – 4,0 km un Valdlaučos 2,5 – 3,0 km.

1. **Prasības iekārtām**

Šīs cenu aptaujas ietvaros ar bāzes staciju saprot iekārtu kopumu, kas nodrošina datu un parametru attālinātu nolasīšanu no individuālajiem un komercskaitītājiem, kas izmanto LoRa WAN (Long Range WAN) standartu. Nodrošināt LoRaWAN vārteju atbilstoši LoRaWAN Eiropas 868Mhz protokolam. Nodrošināt vārtejas ekspluatāciju Latvijas āra apstākļos.

Nodrošināt vienlaicīgu ne mazāk par astoņu radiosignāla kanālu apstrādi.

Pieeja visiem infrastruktūras komponentiem ir jābūt aizsargātiem ar augstas drošības parolēm.

**Garantijas**

Garantijas laiks izpildītāja piegādātiem materiāliem nedrīkst būt mazāks par 24 (divdesmit četriem) mēnešiem no pieņemšanas-nodošanas akta parakstīšanas dienas.

Garantijas laikā, pēc Pasūtītāja pieprasījuma, Izpildītājam jāveic defektu novēršana bez papildus samaksas.